Diari Oficial de la Generalitat Valenciana


Sumari del DOGV 922, del 14-10-1988 (1988/812155)

RESOLUCIÓ de 28 de juliol de 1988, del Conseller d'Obres Públiques, Urbanisme i Transports, per la qual es suspen l'atorgament de llicencies de parcel.lació i edificació en la zona, pertanyent als termes municipals de Sueca i Cullera segons el plànol que s'adjunta en l'annex d'aquesta Resolució.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   922

Data del DOGV
:   14-10-1988

Secció del DOGV
:   ALTRES DISPOSICIONS

Número del document
:   1988/812155


Data del document
:   28-07-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

Resolució de 28 de juliol de 1988, del Conseller d'Obres Públiques, Urbanisme i Transports, per la qual es suspén l'atorgament de llicències de parcel.lació i edificació en la zona, pertanyent als termes municipals de Sueca i Cullera segons el plànol que s'adjunta en l'annex d'aquesta resolució.  
Vista la proposta de suspensió de llicències formulada pel Director-Conservador del Parc Natural de l'Albufera.  
Vist que s'han iniciat els treballs de redacció del Pla Especial de Protecció del Parc Natural de l'Albufera previst en l'article 41 del Decret 89/86, de 8 de juliol del Consell de la Generalitat Valenciana.  
Vist que en l'àmbit d'aquest Parc Natural la zona delimitada al nord por la gola del Perelló, a l'est per la Mar Mediterrània, a l'oest pels camps d'arròs i al sud pel límit Meridional del Parc Natural, que pertany als termes municipals de Cullera i Sueca, té fortes expectatives urbanístiques i corre el risc de ser afectat pels processos edificatius que obstaculitzarien Els objectius del Pla Especial.  
Atés que els articles 27 de la Llei del Sòl i 8 del R.D.L. 16/1981, de 16 d'octubre, preveuen la possibilitat d'acordar la suspensió de llicències de parcel·lació i edificació en àrees determinades, a la fi d'estudiar la formació de Plans Especials.  
Atés que segons l'establert en les esmentades disposicions legals, l'òrgan competent per acordar la suspensió de llicències és aquell que tinga competència per a l'aprovació inicial i provisional dels esmentats plans i en virtut de l'establert en l'article 4t. de l'esmentat Decret 89/1986, del Consell de la Generalitat Valenciana, incumbeix a aquest Conseller d'Obres Públiques, Urbanisme i Transports l'aprovació inicial i provisional del citat Pla Especial de Protecció del Parc Natural de l'Albufera.  
Vists els preceptes legals citats i d'altres d'aplicació pertinent, resolc suspendre l'atorgament de llicències de parcel·lació i edificació en la zona, pertanyent als termes municipals de Sueca i Cullera segons el plànol que s'adjunta com annex d'aquesta resolució, delimitada de la següent manera:  
Límit N: Gola del Perelló.  
Límit E: Mar Mediterrània.  
Límit S: Límit meridional del Parc Natural.  
Límit O: Pels camps d'arròs, a partir de la Carrera de Sueca, «Séquia del Riuet» fins la intersecció amb la carretera Sueca-Les Palmeres (V.V-1043); segueix el límit per aquesta carretera en direcció a Sueca i pel camí veïnal que discorre al costat de la «Séquia Major» fins la intersecció amb el límit entre la «Partida de Mieles» o «Partideta» i la «Partida del Mareny», pel qual segueix ' cap al sud; continua per la «Séquia de Vilxes» i «Séquia de Sant Lloreç» fins la intersecció amb la carretera Natzaret-Oliva (V.V. 1041), per on segueix cap al sud fins que conflueix amb el límit del Parc Natural.  
La suspensió de l'atorgament de llicències de parcel·lació i edificació serà per un any, per raó de la redacció del pla especial de protecció del Parc Natural de l'Albufera que preveu l'article 41. del Decret 89/86, de 8 de juliol, del Consell de la Generalitat Valenciana.  
València, 28 de juliol de 1988.   
El Conseller d'Obres Públiques, Urbanisme i Transports: Rafael Blasco i Castany,  
Veure imatge